DA Den Europæiske Unions Tidende C 165/5

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 165/06)

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM GODKENDELSE AF EN ÆNDRING AF VARESPECIFIKATIONEN FOR BESKYTTEDE OPRINDELSESBETEGNELSER OG BESKYTTEDE GEOGRAFISKE BETEGNELSER, SOM IKKE ER AF MINDRE OMFANG

Ansøgning om godkendelse af en ændring i overensstemmelse med artikel 53, stk. 2, første afsnit, i forordning (EU) nr. 1151/2012

»LIMONE DI SIRACUSA«

EU-nr.: IT-PGI-0105-01300 — 19.1.2015

BOB ( ) BGB ( X )

1. Ansøgende sammenslutning og legitim interesse

Consorzio di tutela del Limone di Siracusa IGP Adresse: C/o SOAT di Siracusa Via De Caprio 57 — 96100 Siracusa

Sammenslutningen Consorzio di tutela del Limone di Siracusa IGP har ret til at indgive anmodninger om ændringer i henhold til artikel 13, stk. 1, i bekendtgørelse udstedt af Ministero delle politiche agricole alimentari e forestali nr. 12511 af 14.10.2013.

2. Medlemsstat eller tredjeland

Italien

3. Afsnit i varespecifikationen, som berøres af ændringen

—

☐

—

☒

—

☐

—

☐

—

☒

—

☐

—

☒

—

☒

4. Type ændring(er)

—

☒

—

☐

5. Ændring(er)

Beskrivelse af produktet

— Oplysningerne om tidspunkterne for høstperiodens afslutning for de tre frugttyper Primofiore, Bianchetto eller Maiolino og Verdello udgår. Denne ændring begrundes af årsager, som kan henføres til de kraftige udsving, hvad angår flere klimatiske og kommercielle faktorer, og indebærer, at det bliver tilladt at høste frugt i henhold til de nærmere oplysninger i varespecifikationen og også efter de datoer, som angives i den nugældende varespecifikation.

— Artikel 2 i varespecifikationen er suppleret med følgende punkt: »Uden at det berører de krav, som fastsættes for forskellige frugttyper, må frugt, som i henseende til klasse, størrelsesklasse, skrællens farve, vægt og størrelse adskiller sig fra ovennævnte frugttyper, anvendes til forarbejdning og forsynes med den beskyttede geografiske betegnelse »Limone di Siracusa«. Disse frugter må ikke sælges til den endelige forbruger.«

Ændringen gør det muligt for producenterne at imødekomme den stadig stigende efterspørgsel fra forarbejdningsindustrien efter »Limone di Siracusa« BGB til især fremstilling af saft, is og bagværk. Eftersom forarbejdningsindustrien har større interesse i frugtens organoleptiske kendetegn og mindre interesse i dens handelskendetegn som størrelse, skrællens farve og handelsklasserne Extra og I, har ændringen derfor til formål at dække denne markedsefterspørgsel og samtidig bevare de karakteristiske egenskaber hos det produkt med den beskyttede geografiske betegnelsen »Limone di Siracusa« BGB, som er bestemt til umiddelbar indtagelse af den endelige forbruger.

Produktionsmetode

Sidste punktum i artikel 6 i varespecifikationen: »Den maksimale produktion af citroner er fastsat til 29 t/ha for hele produktionsperioden omfattende frugter fra alle blomstringsperioderne.«

ændres således:

»Den maksimale produktion af citroner bestemt til friskvaremarkedet er fastsat til 29 t/ha for hele produktionsperioden omfattende frugter fra alle blomstringsperioderne.«

Med denne oplysning tydeliggøres det, at den højst tilladte produktionsmængde udelukkende vedrører frugter bestemt til friskvaremarkedet. Denne begrænsning kan ikke omfatte den del af produktionen af »Limone di Siracusa«, som er bestemt til industriel videreforarbejdning.

Behandling efter høsten, pakning og mærkning

Følgende punktum tilføjes: »Det er ikke tilladt at anvende voks og syntetiske svampebekæmpelsesmidler efter høsten«. Dette forbud mod anvendelse af voks og svampebekæmpelsesmidler imødekommer den aktuelle markedsudvikling.

Der er specifikke bestemmelser for pakning og mærkning for frugt, der er bestemt til forarbejdning, for at sikre produktets sporbarhed, oprindelse og muliggøre en korrekt identifikation af citroner med betegnelsen »Limone di Siracusa«, som er bestemt til forarbejdningsindustrien.

Logo

Producenterne har anmodet om, at det logo for produktet, som i øjeblikket indgår i varespecifikationen, afløses af et mere moderne logo, som omfatter forkortelsen IGP (BGB). Det nye logo egner sig teknisk set bedre som forlæg til trykning end det nuværende logo. I øjeblikket dækker teksten »Limone di Siracusa« kun en lille del af logoet, hvilket ofte gør det svært at læse betegnelsen, især når logoet trykkes i lille format.

Derfor afløses det eksisterende logo

af følgende:

I varespecifikationen findes en detaljeret teknisk beskrivelse af det nye logo.

Opdatering af lovgivningen

Eftersom EU-forskrifterne for mærkning og præsentation af levnedsprodukter bestemt for den endelige forbruger er under stadig udvikling, affattes artikel 8 i varespecifikationen således:

»For færdigpakkede produkter i henhold til direktiv 79/112/EF skal foruden de angivelser, der er foreskrevet i de fælles normer, nettovægten anføres.«

Henvisningen til direktiv 79/112/EF udgår:

»For færdigpakkede produkter skal foruden de angivelser, der er foreskrevet i EU-lovgivningen, nettovægten anføres.«

ENHEDSDOKUMENT

»LIMONE DI SIRACUSA«

EU-nr.: IT-PGI-0105-01300 — 19.1.2015

BOB ( ) BGB ( X )

1. Navn

»Limone di Siracusa«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.6 — Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Den beskyttede geografiske betegnelse (BGB) »Limone di Siracusa« er forbeholdt kultivaren »Femminello di Siracusa« og kloner heraf, henhørende til plantearten Citrus limon (L) Burm. De dyrkes i specialiserede anlæg i det i punkt 4 definerede område i Siracusa-provinsen.

De karakteristiske egenskaber ved frugttyperne er, afhængigt af høsttidspunkt, følgende:

»Primofiore«: frugt, som plukkes fra den 1. oktober, og som har følgende egenskaber:

Skalfarve : lys grøn til citrongul Form : oval Størrelse : middelstor til stor Vægt : mindst 100 gram Frugtkød : lys grøn til citrongul Saft : citrongul Mindsteindhold af klarsaft : > 34 % af vægten Frugtkødets brix-værdi : > 7 Syreindhold : > 6 %.

»Bianchetto« eller »Maiolino« (forårscitron): frugt, som plukkes fra den 15. april, og som har følgende egenskaber:

Skalfarve : lysegul Form : oval eller æggeformet Størrelse : stor Vægt : mindst 100 gram Frugtkød : gul Saft : citrongul Mindsteindhold af klarsaft : > 30 % af vægten Frugtkødets brix-værdi : > 6,5 Syreindhold : > 5,5 %.

»Verdello« (sommercitron): frugt, som plukkes fra den 1. juli, og som har følgende egenskaber:

Skalfarve : lys grøn Form : oval til kuglerund Størrelse : mellemstor til stor Vægt : mindst 100 gram Frugtkød : citrongul Saft : citrongul Mindsteindhold af klarsaft : > 25 % af vægten Frugtkødets brix-værdi : > 6 Syreindhold : > 5,5 %.

Frugter, der bærer den beskyttede geografiske betegnelse »Limone di Siracusa«, skal markedsføres i frisk tilstand i klasse Ekstra og I. Tilladte størrelser er 3, 4 og 5.

Uden at det berører de krav, som fastsættes for forskellige frugttyper, må frugt, som i henseende til klasse, størrelsesklasse, skrællens farve, vægt og størrelse adskiller sig fra ovennævnte frugttyper, anvendes til forarbejdningen, og forsynes med den beskyttede geografiske betegnelse »Limone di Siracusa«. Disse frugter må ikke sælges til den endelige forbruger.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle trin i produktionen af »Limone di Siracusa« skal foregå i det afgrænsede geografiske område.

Frugterne skal høstes manuelt fra træet. Frugten høstes ved hjælp af en plukkesaks, som anvendes til at klippe frugtstilken over.

Frugten plukkes direkte fra planten efter de traditionelle metoder på et tidspunkt, hvor frugten har nået en modningsgrad, der sikrer den de rette organoleptiske og æstetiske egenskaber.

Den maksimale produktion af citroner bestemt til friskvaremarkedet er fastsat til 29 t/ha for hele produktionsperioden omfattende frugter fra alle blomstringsperioderne.

3.5. Særlige regler vedrørende skiveskæring, rivning og emballering osv. vedrørende det produkt, som den registrerede betegnelse henviser til

Det er ikke tilladt at anvende voks og syntetiske svampebekæmpelsesmidler efter høsten.

Tilladte emballagematerialer til pakningen er pap, træ og plast. Det er tilladt at anvende lejede, genanvendelige plastemballager. Som emballage må anvendes net og poser med hertil fastgjort plastbånd.

3.6. Særlige regler for mærkning af det produkt, den registrerede betegnelse henviser til

På mindst én af pakningens sider skal følgende oplysninger anføres med læselig og synlig skrift, enten trykt direkte på pakningen eller på en etiket, der indgår i eller er fastgjort til pakningen: sort, oprindelse, kategori, størrelse og parti. Ved salg i løs vægt skal 100 % af citronerne være forsynet med klistermærke.

Alle emballager og pakninger skal være forsynet med følgende logo for »Limone di Siracusa«.

Frugter, som er bestemt til forarbejdning, må hverken sælges i detailhandelen eller i færdigpakninger. De må sælges i løs vægt uden klistermærke på de enkelte frugter i pakninger eller beholdere, hvor på mindst én af pakningens sider følgende oplysninger skal anføres med læselig og synlig skrift, enten trykt direkte på pakningen eller på en etiket, der indgår i eller er fastgjort til pakningen: sort, oprindelse, kategori, størrelse og parti. De må også lastes i løs vægt direkte på et køretøj i dertil indrettede kasser, forudsat at der absolut ikke er nogen anden frugt i lasten end »Limone di Siracusa« BGB. Transportdokumenterne skal i så fald være mærket med oplysningen: »Limone di Siracusa (BGB) bestemt til forarbejdning«, sammen med nærmere oplysninger om sort, blomstringsperiode, handelsklasse(r) størrelse og parti.

Det er forbudt at tilføje andre egenskaber eller kvalificerende adjektiver end dem, der er anført i varespecifikationen, som f.eks. »fine« (fin), »superiore« (førsteklasses), »selezionato« (udsøgt), »scelto« (udvalgt) og lignende. Det er ikke tilladt at anvende anprisende udtryk.

4. Præcis afgrænsning af det geografiske område

Det geografiske dyrkningsområde for den beskyttede geografiske betegnelse »Limone di Siracusa« omfatter kommunerne Augusta, Melilli, Siracusa, Avola, Noto, Rosolini, Floridia, Solarino, Sortino og Priolo Gargallo. Dette område strækker sig ikke længere end 10 km fra Det Ioniske Hav og er intet sted højere end 210 m over havets overflade. Det afgrænses i nord og syd af Porcaria-strømmens henholdsvis Tellaro-flodens sydvendte dale.

5. Tilknytning til det geografiske område

»Limone di Siracusa« er karakteriseret ved højt saftindhold, mellemstor størrelse og en plukningsperiode, der stækker sig over hele året. Disse egenskaber skyldes områdets jordbunds- og klimaforhold og kultivarerne i produktionsområdet. »Limone di Siracusa« dyrkes langs kystlinjen og i visse begrænsede områder i de floddale, som gennemskærer Siracusa-provinsen. Af de gennemsnitstemperaturer, der er målt på kystsletten i Siracusa, fremgår det således, at klimaet er mildt fra oktober til marts og tørt fra april til september. I dette område er jorden således uhyre frugtbar, af afvekslende dybde og med et højt indhold af næringssalte og organiske stoffer.

Vand er afgørende for citrondyrkning. I produktionsområdet for »Limone di Siracusa« sikres vandforsyningerne af det store underjordiske vandreservoir under Monti Iblei-plateauet (det vigtigste naturlige vandreservoir i hele Sicilien) og af vandløbene. Adgangen til vand spiller sammen med luftfugtigheden en afgørende rolle for »Limone di Siracusa« s høje kvalitet. Den stadige adgang til vand og den middelstore luftfugtighed giver saftigere, regelmæssigt formede og tyndskallede frugter, som kan høstes året rundt.

Sicilien står for en historisk tradition for dyrkning af citrusfrugter, og respekten for de gamle dyrkningstraditioner, som er gået i arv fra generation til generation, er fortsat levende i Siracusa, hvor der er skabt en veritabel skole for specialister i dyrkningen af »Limone di Siracusa«.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning (2))

De italienske myndigheder har indledt den nationale indsigelsesprocedure ved at offentliggøre forslaget om anerkendelse af den beskyttede geografiske betegnelse »Limone di Siracusa« i Gazzetta Ufficiale della Repubblica Italiana (det italienske statstidende) nr. 286 af 10.12.2014.

Den konsoliderede udgave af varespecifikationen kan ses på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til det italienske landbrugsfødevare- og skovministeriums hjemmeside (www.politicheagricole.it) og klikke på »Prodotti DOP IGP« (øverst til højre), derefter på »Prodotti DOP IGP STG« (di venstre side) og til sidst på »Disciplinari di Produzione all’esame dell’UE«.

(1) EUT L 343 af 14.12.2012, s. 1.

(2) Se fodnote 1.